SSL प्रमाणपत्र तीन तरह के होते हैं, GoDaddy उन सभी को पेश करता है। प्रत्येक में सुरक्षा के अलग-अलग स्तर होते हैं। पर्सनल उपयोगकर्ता डेटा से जुड़ा कोई भी काम करते समय, यह समझना महत्वपूर्ण है कि SSL प्रमाणपत्र किस तरह का है।
डोमेन सत्‍यापन (DV) SSL प्रमाणपत्र। DV प्रमाणपत्रों से साइट के स्वामी की पुष्टि होती है। प्रमाणपत्र प्राधिकरण, वेबसाइट के पंजीकृत ईमेल पते पर इसकी पहचान की पुष्टि के लिए ईमेल भेजता है। कंपनी के बारे में किसी भी विस्तृत जानकारी की आवश्यकता नहीं होती है, और DV प्रमाणपत्र प्राप्त करना सबसे आसान है और इसमें भरोसे का निम्नतम स्तर होता है।
संगठन सत्‍यापन (OV) SSL प्रमाणपत्र। प्रमाणपत्र प्राधिकरण को संगठन, भौतिक स्थान पते और वेबसाइट के डोमेन नाम को सत्यापित करने की आवश्यकता होती है। इस प्रक्रिया में 2-3 दिन लगते हैं। OV प्रमाणपत्रों में भरोसे का मध्यम स्तर होता है, और निचले-स्तर के लेनदेन के साथ सार्वजनिक रूप से दिखने वाली वेबसाइट्स के लिए यह ठीक है।
विस्तारित सत्यापन (EV) SSL प्रमाणपत्र। यह उच्चतम सुरक्षा स्तर वाला SSL प्रमाणपत्र है और संवेदनशील सूचनाओं वाली साइटों के लिए अनुकूल है। EV SSL प्रमाणपत्र जारी करने से पहले, प्रमाणपत्र प्राधिकरण, आवेदक की समीक्षा पूरी तरह से करता है; समीक्षा प्रक्रिया में कॉर्पोरेट दस्तावेज़ों की जांच, पहचान की पुष्टि, और तीसरे पक्ष के डेटाबेस के माध्यम से प्रासंगिक जानकारी की पुष्टि शामिल है।